open-index/open-wikipedia-markdown huggingface dataset:
গুনাহার জমিদার বাড়ি

**গুনাহার জমিদার বাড়ি** বা ***সাহেব বাড়ি*** বগুড়া জেলার প্রত্যন্ত এলাকাতে অবস্থিত একটি জমিদার বাড়ি। ১৯৪১ সালে এই বাড়িটি নির্মাণ করা হয়।
alt=গুনাহার জমিদার বাড়ি|থাম্ব|গুনাহার জমিদার বাড়ির সামনের দৃশ্য

## অবস্থান
ঐতিহাসিক বগুড়া জেলার দুপচাঁচিয়া উপজেলা হতে প্রায় ৭ (সাত) কিলোমিটার উত্তরে গুনাহার ইউনিয়নে অবস্থিত এই জমিদার বাড়িটি।

alt=গুনাহার জমিদার বাড়ির পিছনের অংশ|থাম্ব|গুনাহার জমিদার বাড়ির পিছনের দৃশ্য

## ইতিহাস
স্থানীয়দের নিকট হতে প্রাপ্ত তথ্যের ভিত্তিতে জানা যায়, প্রায় ২শ' বছর আগে ভারতের উত্তর প্রদেশ থেকে ব্রিটিশ সরকারের তরফে জমিদার হিসেবে মরহুম সুন্দর আলী খান গুনাহার অত্র এলাকায় বসবাস এবং জমিদারি শুরু করেন। তার মৃত্যুর পর তাহার একমাত্র পুত্র রমযান আলী খান জমিদারি প্রাপ্ত হন। তিনি তার স্ত্রী জাহানুন নেছার নামে জমিদারি জাহানুন নেছা স্টেট নামে নামকরণ করেন । রমযান আলী খান এবং জাহানুন নেছার দুই পুত্র মিয়াযান খান ও মেহেরজান খান।

মিয়াযান খানের ৩ পুত্র কওছর আলী খান, আব্দুল মজিদ খান ও মমতাজ আলী খান।

অপরদিকে মেহেরজান খানের ৩ পুত্র আব্দুল লতিফ খান, মোতাহার হোসেন খাঁন (পরবর্তীতে ব্রিটিশ সরকার তাকে খাঁন বাহাদুর উপাধি প্রদান করেন) ও মহসিন আলী খান এবং ৩ কন্যা জোবেদা খাতুন, আমেনা খাতুন ও আখতারুন্নেছা।

খাঁন বাহাদুর মোতাহার হোসেন খাঁন তিনি তার জীবনদ্দশায় তালুচ উচ্চ বিদ্যালয়, তালুচ হাট, গুনাহার ইউনিয়ন পরিষদ ভবন, ডাকঘর, গুনাহার প্রাথমিক বিদ্যালয় প্রতিষ্ঠা করেন। খাঁন বাহাদুর মোতাহার হোসেন খাঁন ব্রিটিশ সরকার অধীনে বাংলা বিহার উড়িষ্যার এক্সসাইজ কমিশনার হিসেবে কর্মরত ছিলেন। ১৯৩৯ ইং সালে তিনি গুনাহার গ্রামে এ বিশাল বাড়িটি নির্মাণ করেন। উল্লেখ্য, তিনি ১৮৯৪ সালে এই গুনাহার গ্রামেই জন্মগ্রহণ করেন এবং ১৯৫২ সালের ২ জুলাই নিজ বাসভবনে মৃত্যুবরণ করেন।

alt=গুনাহার জমিদার বাড়ির ডান পার্শ্বের খালের অংশ|থাম্ব|গুনাহার জমিদার বাড়ির ডান পার্শ্বের খালের দৃশ্য

## বিবিধ
গুনাহার ইউনিয়নের প্রত্যন্ত এলাকাতে অবস্থিত এই বাড়িটি দুপচাঁচিয়া উপজেলাবাসীর কাছে 'সাহেব বাড়ি' হিসেবে সুপরিচিত একটি নাম। এখানে ব্রিটিশ পিরিয়ডে টেলিফোন সংযোগ, কেরোসিন তেলে ফ্যান সহ নানা শৌখিন আসবাবপত্র ছিল দর্শনীয় বিষয়। নির্মিত বাড়িটির নান্দনিক কাঠামোগত সৌন্দর্য এবং লোকগাথা সবার মুখেমুখে ছড়িয়ে পরার কারণে এটি স্থানীয় পর্যটকদের কাছে বেশ জনপ্রিয়।

## চিত্রশালা

চিত্র:Leftside canal.jpg|alt=গুনাহার জমিদার বাড়ির বাম পার্শ্বের খালের দৃশ্য|গুনাহার জমিদার বাড়ির বাম পার্শ্বের খালের দৃশ্য
চিত্র:Pond side.jpg|গুনাহার জমিদার বাড়ির পুকুরের দৃশ্য
চিত্র:Pond sideview.jpg|alt=পুকুর পাড় হতে গুনাহার জমিদার বাড়ির দৃশ্য|পুকুর পাড় হতে গুনাহার জমিদার বাড়ির দৃশ্য


## তথ্যসূত্র


## বহিঃসংযোগ
*   বগুড়া লাইভ, অনলাইন আর্কইভ

বিষয়শ্রেণী:জমিদার বাড়ি
বিষয়শ্রেণী:বাংলাদেশী পরিবার
বিষয়শ্রেণী:মুসলিম পরিবার
বিষয়শ্রেণী:বগুড়া জেলা
হামিন আহমেদ

**হামিন আহমেদ** বাংলাদেশী সংঙ্গীত শিল্পী। তিনি ব্যান্ড দল মাইলস এর সদস্য।

## শৈশব ও ব্যক্তিগত জীবন
হামিন আহমেদ এর বাবা সংঙ্গীত পরিচালক কমল দাশগুপ্ত এবং মা নজরুল সংগীতশিল্পী ফিরোজা বেগম। হামিন আহমেদ প্রথমে কলকাতার একটি স্কুলে পড়াশোনা করেন। তারপরে তিনি ঢাকায় চলে আসেন এবং সেন্ট যোসেফ উচ্চ মাধ্যমিক বিদ্যালয় ও  নটর ডেম কলেজে পড়াশোনা করেন। তিনি ঢাকা বিশ্ববিদ্যালয়ে জনপ্রশাসন বিভাগে পড়াশোনা শেষ করেন। তার ছোট ভাই শাফিন আহমেদ মাইলস এর সহযোগী সদস্য। হামিন আহমেদের স্ত্রী সঙ্গীতশিল্পী কানিজ সুবর্ণা। হামিন আহমেদের তিন সন্তান রয়েছে। তাদের মধ্যে বড় হলেন আহনাফ আহমেদ (জন্ম ১৯৯৫)।

## কর্মজীবন
১৯৭৯ সালে হামিন বাংলাদেশের অন্যতম ব্যান্ড দল মাইলসে যোগ দেন এবং আজ অবধি সেখানে ভোকালিস্ট ও গিটারিস্ট হিসেবে যুক্ত আছেন।

১৯৮৭ সালে আহমেদ তার নিজস্ব উদ্যোগে কম্পিউটার ব্যবসা ডেটাটেক শুরু করেছিলেন। পরে তিনি ১৯৯২ সালে এসিআইতে বাণিজ্যিক বিভাগে যোগদান করেন। ২০০২ সাল থেকে তিনি পোশাক খাতে বিনিয়োগ করেন। 

হামিন একসময় পেশাদার ক্রিকেট খেলতেন। তিনি আশির দশকে জাতীয় দলের জুনিয়র টিমেও ছিলেন। ১৯৮৬ সালে ইংল্যান্ডে অনুষ্ঠিত আইসিসি ট্রফিতে বাংলাদেশ দলের সদস্য ছিলেন তিনি। ১৯৮৭ সালে ক্রিকেটকে বিদায় জানিয়ে গানে নিয়মিত হন। তিনি শুরু করেছিলেন ন্যাশনাল স্পোর্টিং ক্লাবে। এরপর সূর্যতরুণ, আজাদ বয়েজ, আবাহনী ও মোহামেডানের হয়ে খেলেছেন।

## অ্যালবাম

*মাইলস
*এ স্টোপ ফার্দার
*প্রতিশ্রুতি
*প্রত্যাশা 
*বেস্ট অফ মাইলস
*প্রত্তয়
*প্রয়াস
*প্রবাহ 
*প্রতিধণ্ণি
*প্রতিচ্ছবি ইত্যাদি


## তথ্যসূত্র

বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী পুরুষ সঙ্গীতজ্ঞ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী গিটারবাদক
বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
বিষয়শ্রেণী:১৯৫৯-এ জন্ম
বিষয়শ্রেণী:পশ্চিমবঙ্গের সঙ্গীতজ্ঞ
বিষয়শ্রেণী:বাংলাদেশী ক্রিকেটার
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:২১শ শতাব্দীর বাংলাদেশী গায়ক
হুমায়ুন আহমেদ (ক্রিকেটার)

**হুমায়ন আহমেদ** একজন বাংলাদেশী ক্রিকেটার। তিনি ১৮ জুন ২০১৯ তারিখে বাংলাদেশ ক্রীড়া শিক্ষা প্রতিষ্ঠানের হয়ে ২০১৮–১৯ ঢাকা প্রিমিয়ার ডিভিশন লিগে লিস্ট এ অভিষেক করেন।

## ক্যারিয়ার

## রেকর্ড ও পরিসংখ্যান

## আরও দেখুন
* নাসির হোসেন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:বাংলাদেশী ক্রিকেটার
বিষয়শ্রেণী:বাংলাদেশ ক্রীড়া শিক্ষা প্রতিষ্ঠানের ক্রিকেটার
বিষয়শ্রেণী:কক্সবাজার জেলার ব্যক্তি
রোব ভ্যান ড্যাম

**রোব শ্যত্তস্কি** (জন্ম ডিসেম্বর ১৮, ১৯৭০), তিনি তার রিং নাম **রোব ভ্যান ড্যাম** (সংক্ষিপ্ত **আরভিডি**), একজন আমেরিকান পেশাদার কুস্তিগির এবং অভিনেতা, তিনি বর্তমানে ইমপ্যাক্ট রেসলিং এর সাথে যুক্ত আছেন। তিনি তার কর্মজীবনে ভিবিন্ন কুস্তি সংস্থার সাথে কাজ করেছেন,এর মধ্যে এক্সট্রিম চ্যাম্পিয়নশিপ রেসলিং (ইসিডাব্লিউ), ওয়ার্ল্ড রেসলিং ফেডারেশন/ইন্টারটেইনমেন্ট (ডাব্লিউডাব্লিউএফ/ই), এবং টোটাল ননস্টপ একশন রেসলিং (টিএনএ)।

ভ্যান ড্যাম তার কুস্তি জীবনে সর্বমোট ২১ টি চ্যাম্পিয়নশিপ জিতেছেন এবং তিনি ইতিহাসের একমাত্র কুস্তিগির যিনি ডাব্লিউডাব্লিউই চ্যাম্পিয়নশিপ, ইসিডাব্লিউ ওয়ার্ল্ড হেভিওয়েট চ্যাম্পয়নশিপ এবং টিএনএ ওয়ার্ল্ড হেভিওয়েট চ্যাম্পিয়নশিপ জিতেছেন।

ভ্যান ড্যাম ইসিডাব্লিউ, ডাব্লিউডাব্লিউই এবং টিএনএ উভয় জায়গায় ই সফল হয়েছেন। ২০১৪ সালে ডাব্লিউডাব্লিউই ভ্যান ড্যামকে ইসিডাব্লিউ ইতিহাসের সবথেকে জনপ্রিয় কুস্তিগির ঘোষণা করে।
## ব্যক্তিগত জীবন
রোব ব্যটল ক্রিক, মিশিগান এ বেড়ে উঠেছেন এবং পেনিফাইড সিনিয়র হাই স্কুল এ পড়াশোনা করেছেন। রোব ১৯৮৭ সালে প্রথম ডাব্লিউডাব্লিউএফ এ তার আত্মপ্রকাশ ঘটান টেড ডায়াবায়াস এর সাথে। ১৬ বছর বয়সি রোবকে মিলিয়ন ডলার ম্যান খেত টেড অনেক বড় অঙ্কের টাকা অফার করেন,তার সাথে চলার জন্য। তিনি রেসলম্যানিয়া ৩ এ হাল্ক হোগানের বিপক্ষেও কুস্তি লড়েছিলেন।
## পেশাদারি কুস্তি জীবন
### প্রাথমিক কর্মজীবন (১৯৯০-১৯৯৫)
রোব পেশাদারি কুস্তি জীবনে প্রবেশ করেন ১৯৯০ সালে। ১৯৯১ সালে রন স্লিনকার তাকে রোব ভ্যান ড্যাম নামে আক্ষায়িত করেন, সম্বভত তার মার্শাল আর্টস দক্ষতা দেখে রন তাকে এই নামটি দেন। তিনি মিশিগানের অনেক স্বতন্ত্র ক্ষেত্রে কুস্তি লড়েছেন, এর মধ্যে ইউএসডাব্লিউএ এবং এসএপিডাব্লিউ উল্লেখযোগ্য। এসএপিডাব্লিউ এ তিনি তার প্রথম কুস্তি খেতাব জিতেন, যা ছিলো ছাজ রোকো এর সাথে এসএপিডাব্লিউ ট্যাগ টিম চ্যাম্পিয়নশিপ। এছাড়া অল জাপান প্রো রেসলিং এ তিনি এজেপিডাব্লিউ জুনিয়র চ্যাম্পিয়নশিপ জিতেছিলেন।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭০-এ জন্ম
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই ইন্টারকন্টিনেন্টাল চ্যাম্পিয়ন
বিষয়শ্রেণী:ডাব্লিউডাব্লিউএফ ইউরোপিয়ান চ্যাম্পিয়ন
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন অজ্ঞেয়বাদী
বিষয়শ্রেণী:ডাব্লিউডাব্লিউই হল অব ফেমে প্রবেশকারী
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ ভারোত্তোলক
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:২০শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:ইসিডাব্লিউ হেভিওয়েট চ্যাম্পিয়ন/ইসিডাব্লিউ ওয়ার্ল্ড হেভিওয়েট চ্যাম্পিয়ন
বিষয়শ্রেণী:মানি ইন দ্য ব্যাংক বিজয়ী
বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন
বিষয়শ্রেণী:ডাব্লিউডাব্লিউইর গ্র্যান্ড স্ল্যাম চ্যাম্পিয়ন
বিষয়শ্রেণী:ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
বিষয়শ্রেণী:মাদক অপরাধে দোষী সাব্যস্ত মার্কিন ব্যক্তি
বিষয়শ্রেণী:২০শ শতাব্দীর পুরুষ পেশাদার কুস্তিগির
বিষয়শ্রেণী:২০শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
ইট্রিয়াম

**ইট্রিয়াম** একটি রাসায়নিক মৌল, এর প্রতীক Y ও পারমাণবিক সংখ্যা ৩৯। এটি রুপার মত দেখতে একটি অবস্থান্তর ধাতু যার রাসয়নিকধর্ম ল্যান্থানাইড মৌলগুলোর মত এবং এটি একটি বিরল মৃত্তিকা ধাতু। এটি প্রকৃতিতে মুক্ত অবস্থায় পাওয়া যায় না কিন্তু খনিতে অন্যান্য ল্যান্থানাইড মৌলের সাথে আকরিক অবস্থায় পাওয়া যায় । এর একমাত্র সক্রিয় আইসোটোপ 89Y, যা ভুগর্ভে পাওয়া যায়।

ইট্রিয়ামের সংস্পর্শে ফুসফুসের ক্যান্সার আক্রান্ত হওয়ার সম্ভাবনা থাকে কিন্তু জীবদেহে এর ভূমিকা এখনো অজানা ।

## আবিষ্কারের ইতিহাস
১৭৮৭ সালে সুইডিশ রসায়নবিদ, কার্ল আক্সেল এরিনাস সুইডেনের ইট্রারবায়ে একটি নতুন খনিজ আকরিকের সন্ধান পান। তিনি গ্রামের নামানুসারে এর নাম দেন ইটারবাইট । পরবর্তিতে ১৭৮৯ সালে জন গাডোলিন আবিষ্কার করেন আকরিকটি মূলত ইট্রিয়াম অক্সাইড। ১৮২৮ সালে ইট্রিয়াম ধাতু প্রথম পৃথকিকরণ করেন ফ্রেডরিখ ভোলার ।

## প্রাচুর্যতা

ইট্রিয়াম বিরল খনিজ যা আকরিক অবস্থায় পাওয়া যায় । এটি ইউরেনিয়ামের আকরিকে ও পাওয়া যায় কিন্তু ভূগর্ভে মুক্ত অবস্থায় কখনো পাওয়া যায় না। প্রাচুর্যতার দিক থেকে ইট্রিয়াম ভূগর্ভের ২৮ তম ধাতু। এটি ভূগর্ভে ৩১ প্রতি-অংশ অঙ্কানুপাত হারে পাওয়া যায় যা রুপার তুলনায় ৪০০ গুন বেশি । এটি মাটিতে ১০-১৫০ প্রতি-অংশ অঙ্কানুপাত ( শুকনো ভরে ২৩ প্রতি-অংশ অঙ্কানুপাত ) এবং সমূদ্রের পানিতে ২৩ প্রতি-অংশ অঙ্কানুপাত হারে পাওয়া যায় । অ্যাপোলো মহাশূন্য অভিযানে সংগ্রহকৃত চন্দ্র পাথর নমুনায় অতি উচ্চ মাত্রায় **ইট্রিয়ামের** উপস্থিতি লক্ষ করা যায় ।

**ইট্রিয়াম** প্রায় সকল জীবদেহে পাওয়া যায় তথাপি জীবে এর ভূমিকা এখনো অজানা। মানবদেহের যকৃত, বৃক্ক, প্লীহা, ফুসফুস এবং হাড়ে এর উপস্থিতি লক্ষ্য করা যায়। সাধারণত, সমগ্র মানবদেহে মাত্র ০.৫ মিলিগ্রাম ইট্রিয়াম পাওয়া যায়। বুকের দুধে ৪ পিপএম ইট্রিয়াম পাওয়া যায়। গাছপালায় ২০ পিপিএম পর্যন্ত ইট্রিয়াম পাওয়া যায়। সবচেয়ে বেশি ১০০ পিপিএম পাওয়া যায় বাধাকপিতে। গাছের বীজে সবচেয়ে বেশি ৭০০ পিপিএম পর্যন্ত ইট্রিয়াম পাওয়া গেছে ।
থাম্ব|314x314পিক্সেল|ইট্রিয়াম এর দৃশ্যমান বর্ণালী
২০১৮ সালের এপ্রিল মাসে জাপানের ছোট একটি দ্বীপে বিশাল পরিমাণ বিরল মৃত্তিকা ধাতুর মজুদ আবিষ্কৃত হয়। মিনামি-তরি-সিমা দ্বীপটি মারকাস দ্বীপ নামেও পরিচিত যেখানে বিরল মৃত্রিকা ধাতু এবং ইট্রিয়ামের বিশাল মজুদ রয়েছে। সাইন্টিফিক রিপোর্ট প্রকশিত এক বৈজ্ঞানিক প্রবন্ধে বলা হয় বিরল মৃত্তিকা ধাতু এবং ইট্রিয়াম যুক্ত কাদার প্রচুর সম্ভাবনা আছে। প্রবন্ধটিতে আরও বলা হয় নিকট ভবিষ্যতে ১৬ মিলিয়ন টনের অধিক ইট্রিয়াম সহ অন্যান্য বিরল মৃত্তিকা উপাদান আহরণ করা সম্ভব, যা ক্যামরা লেন্স এবং মোবাইল ফোনের পর্দায় ব্যবহার হবে।

## বৈশিষ্ট্য

### ভৌত ধর্ম

ইট্রিয়াম নরম, রুপ্য বর্ণের, খুবই উজ্জ্বল এবং স্ফটিক বিরল মৃত্তিকা ধাতু। প্রাকৃতিকভাবে এটি অন্যান্য বিরল মৃত্তিকা ধাতু সাথে যৌগ গঠন করে থাকে। । বিশুদ্ধ ইট্রিয়াম খুবই অস্থিতিশীল ধাতু। এদের আঘাত করা হলে প্রজ্জলিত হয় যা ৪০০&nbsp;°C পর্যন্ত তাপমাত্রা সৃষ্টি করতে পারে ।
### রাসায়নিক ধর্ম

ইট্রিয়ামের রাসয়নিকধর্ম ল্যান্থানাইড মৌলগুলোর সাথে খুবই সদৃশ। মুক্ত অবস্থায় বাতাসে এদের গায়ে ইট্রিয়াম অক্সাইডের (Y2O3) প্রলেপ পড়ে যা ৭৫০&nbsp;°C তাপমাত্রায় ১০µm পুরু হতে পারে। অতি উচ্চ (১০০০&nbsp;°C) তাপমাত্রায় এরা ইট্রিয়াম নাইট্রাইড (YN) তৈরি করে ।

## তথ্যসূত্র

## বহিঃসংযোগ


বিষয়শ্রেণী:মৌলিক পদার্থ
বিষয়শ্রেণী:অবস্থান্তর ধাতু
বিষয়শ্রেণী:শোধক
আলোকসজ্জা

ডান|থাম্ব|300x300পিক্সেল|জাপানের আইসে, মাইতে রাতে আলোকিত চেরি ফুল, দোকানের জানালাগুলি থেকে হালকা আলো এবং জাপানি লণ্ঠন।
ডান|থাম্ব|300x300পিক্সেল|একটি কনসার্ট হলে স্বল্প-তীব্রতার আলো এবং লেজারের প্রভাব দৃশ্যমান।
ফটোমেট্রিতে **আলোকসজ্জা** হল প্রতি ইউনিট ক্ষেত্রফলের উপরে মোট আলোকিত প্রবাহের ঘটনা। এটি এমন একটি পরিমাপ যা ঘটনার আলো পৃষ্ঠকে আলোকিত করে, তরঙ্গদৈর্ঘ্যকে ওজনের দ্বারা আলোকিত ফাংশন দ্বারা মানবীয় উজ্জ্বলতা উপলব্ধিটির সাথে সম্পর্কিত করতে পারে। একইভাবে, লুমিনাস ইমিট্যান্স হ'ল পৃষ্ঠ থেকে নির্গত প্রতি ইউনিট ক্ষেত্রের আলোকিত প্রবাহ। আলোকিত নির্গমনকে আলোকিত বহির্গমন হিসাবেও পরিচিত।

এসআই উদ্ভূত ইউনিটগুলিতে এগুলি লাক্স (এলএক্স), বা সমতুল্য প্রতি বর্গমিটার (সিডি · এসআর · এম − 2) এ লুমেন্সে পরিমাপ করা হয়। সিজিএস সিস্টেমে আলোকসজ্জার এককটি হ'ল ফটো, যা ১০০০০ লাক্সের সমান। পাদ-মোমবাতি আলোকবিদ্যার একটি নন-মেট্রিক ইউনিট যা ফটোগ্রাফিতে ব্যবহৃত হয়।

আলোকসজ্জাটিকে আগে প্রায়শই উজ্জ্বলতা বলা হত, তবে এটি শব্দের অন্যান্য ব্যবহারের সাথে যেমন- আলোকিত অর্থ বোঝাতে বিভ্রান্তি সৃষ্টি করে। "উজ্জ্বলতা" কখনই পরিমাণগত বর্ণনার জন্য ব্যবহার করা উচিত নয়, তবে কেবল শারীরবৃত্তীয় সংবেদনগুলি এবং আলোর উপলব্ধিগুলির অনুপযুক্ত উল্লেখের জন্য।

মানব চোখ ২ ট্রিলিয়ন-ভাঁজ রেঞ্জের চেয়ে কিছু বেশি দেখতে সক্ষম: সাদা বস্তুর উপস্থিতি স্টারলাইটের অধীনে কিছুটা স্পষ্টতই ৫ × ১০-৫ লাক্সে, উজ্জ্বল প্রান্তে, এখানে বড় পাঠ্য পড়া সম্ভব ১০৮ লাক্স, বা সরাসরি সূর্যের আলো থেকে ১০০০ গুণ, যদিও এটি খুব অস্বস্তিকর হতে পারে এবং দীর্ঘস্থায়ী আফটারমেজগুলির কারণ হতে পারে।

## তথ্যসূত্র


বিষয়শ্রেণী:স্থাপত্য উপাদান
বিষয়শ্রেণী:বাগানের বৈশিষ্ট্য
নিউট্রন আবিষ্কার

[থাম্ব|[জেমস চ্যাডউইক ১৯৩৩ সালে সালভায় এক সম্মেলনে। তিনিই ক্যাভেনডিশ ল্যাবরেটরিতে কাজ করার সময় বছরখানেক আগে নিউট্রন আবিষ্কার করেছিলেন।]]
নিউট্রন আবিষ্কারকে পারমাণবিক পদার্থবিজ্ঞানে একটি মাইলফলক হিসেবে বিবেচনা করা হয়। বিংশ শতাব্দীর প্রথম দিকে বিজ্ঞানী আর্নেস্ট রাদারফোর্ড,  হ্যান্স গাইগার এবং আর্নেস্ট মার্সডেন দ্বি-ধনাত্মক আলফা কণা বিচ্ছুরণ পরীক্ষার মাধ্যমে একত্রে স্বর্ণপাত মডেল প্রবর্তন করেন। এই মডেল অনুযায়ী পরমাণুর ভর এবং সমস্ত ধনাত্মক আধান একটি ক্ষুদ্র নিউক্লিয়াসে আবদ্ধ। 

১৯২০ সালে আইসোটোপ আবিষ্কারের মাধ্যমে আরেকটি নতুন যুগের সূচনা হয়। বিজ্ঞানীরা এদের আপেক্ষিক পারমাণবিক ভর অনুমান করেন হাইড্রোজেন পরমাণুর আপেক্ষিক পারমাণবিক ভরের বিভিন্ন গুণিতক হিসেবে।  তারা নির্ণয় করেন কোনো পরমাণুর পারমাণবিক সংখ্যা এর নিউক্লিয়াসের ধনাত্মক আধানের সমান। 

পুরো ১৯২০ সাল জুড়ে বিজ্ঞানীরা মনে করেন যে, নিউক্লিয়াস প্রোটন এবং ইলেক্ট্রন নিয়ে গঠিত। কারণ তখন এ দুটি কণাই শুধুমাত্র আবিষ্কৃত হয়েছিল। কিন্তু রাদারফোর্ডের মডেলে বেশ কিছু তত্ত্বীয় ও পরীক্ষণীয় স্ংঘর্ষ বা মতভেদ দেখা দেয়। 

অবশেষে বিজ্ঞানী জেমস চ্যাডউইক ১৯৩২ সালে পারমাণবিক নিউক্লিয়াসের অন্যতম গুরুত্বপূর্ণ ধর্মবিশিষ্ট কণা নিউট্রন আবিষ্কার করেন।  তিনি প্রথম প্রমাণ করেন নিউট্রনের ধর্ম ও বৈশিষ্ট্য প্রোটনের চেয়ে আলাদা। 

এই আধানবিহীন নিউট্রন সঙ্গে সঙ্গে বিজ্ঞানীদের জন্য এক অনন্য হাতিয়ার হয়ে ওঠে। ১৯৩৪ সালের দিকে নিউট্রন প্রজ্জ্বলন প্রক্রিয়ার  মাধ্যমে নিত্য নতুন তেজষ্ক্রিয় মৌল সৃষ্টির উদ্যোগ গ্রহণ করা হয়। ১৯৩৮ সালে তেজষ্ক্রিয় ইউরেনিয়ামকে শক্তিশালী নিউট্রন দ্বারা আঘাত করে ফিশন বিক্রিয়া ঘটিয়ে বিপুল শক্তি উৎপাদনের দুয়ার খুলে যায়।  এর সাথে সাথে মারাত্মক নিউক্লীয় মারণাস্ত্র তৈরির ক্ষেত্র সুপ্রশস্ত হয়। ফলশ্রুতিতে, দ্বিতীয় বিশ্বযুদ্ধের সময় জাতিতে জাতিতে হিংস্র পারমাণবিক যুদ্ধের সূচনা হয় এবং বহু নিরীহ লোকের প্রাণহানি ঘটে। তখন মানুষ পারমাণবিক তেজষ্ক্রিয়তার ভয়াবহ্তা অনুধাবন করতে পারে।

১৯৬০ সাল পর্যন্ত বিজ্ঞানীদের ধারণা ছিল প্রোটন এবং নিউট্রন উভয়ই প্রাথমিক কণা। কিন্তু পরবর্তীতে প্রমাণিত হয় এরা কোয়ার্ক (পদার্থের মৌলিক একক) হ্তে সৃষ্ট পদার্থের ক্ষুদ্রতম কণা। 

## তেজস্ক্রিয়তার আবিষ্কার

## আইসোটোপ আবিষ্কার

## তথ্যসূত্র

বিষয়শ্রেণী:নিউট্রন
সাইভার্ট স্যামুয়েলসন

**সাইভার্ট ভস স্যামুয়েলসন** (; জন্ম: ২১ নভেম্বর, ১৮৮৩ - মৃত্যু: ১৮ নভেম্বর, ১৯৫৮) নাটাল উপনিবেশের নিউ হ্যানোভারের কাছাকাছি ইয়র্ক এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি অফ স্পিন বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করে গেছেন **সাইভার্ট স্যামুয়েলসন**।

## প্রথম-শ্রেণীর ক্রিকেট
সাইভার্ট স্যামুয়েলসন নিচেরসারির ডানহাতি ব্যাটসম্যান ও ধীরগতিসম্পন্ন ডানহাতি অফস্পিন বোলার হিসেবে খেলতেন। ১৯০৮-০৯ মৌসুম থেকে ১৯২২-২৩ মৌসুম পর্যন্ত সাইভার্ট স্যামুয়েলসনের প্রথম-শ্রেণীর খেলোয়াড়ী জীবন চলমান ছিল। নিজস্ব তৃতীয় প্রথম-শ্রেণীর খেলায় এমসিসির বিপক্ষে এক ইনিংসে পাঁচ-উইকেট দখল করেন। ফলশ্রুতিতে ১৯০৯-১০ মৌসুমে সিরিজের চূড়ান্ত টেস্ট খেলার সুযোগ লাভ করেন।

১৯১০-১১ মৌসুমের কারি কাপে নাটালের পক্ষে মাত্র এক মৌসুম খেলেন। গ্রিকুয়াল্যান্ড ওয়েস্ট ও অরেঞ্জ ফ্রি স্টেট - এ দুই দলের বিপক্ষে প্রত্যেকটিতে ১৩ উইকেট পেয়েছিলেন। ১৩.৮৭ গড়ে ঐ মৌসুমে ৪১ উইকেট দখল করেছিলেন তিনি। কিন্তু পরের মৌসুমে মাত্র কয়েকটি খেলায় অংশ নিয়েছিলেন তিনি। প্রায় এক দশক পর ১৯২২-২৩ মৌসুমে এমসিসির বিপক্ষে আর একটি খেলায় অংশ নিয়েছিলেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সাইভার্ট স্যামুয়েলসন। ১১ মার্চ, ১৯১০ তারিখে কেপটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল।

কেপটাউনের নিউল্যান্ডসে অনুষ্ঠিত ঐ টেস্টে সফরকারী ইংল্যান্ড দলের জ্যাক হবসের ১৮৭ রানের কল্যাণে ৪১৭ রান তুলে ও তিনি কোন উইকেট লাভে ব্যর্থ হন। উভয় ইনিংসেই তিনি ১১ নম্বরে ব্যাট হাতে মাঠে নেমেছিলেন।

১৮ নভেম্বর, ১৯৫৮ তারিখে ৭৫  বছর বয়সে নাটাল প্রদেশের ডারবান এলাকায় সাইভার্ট স্যামুয়েলসনের দেহাবসান ঘটে।

## তথ্যসূত্র

## আরও দেখুন
* বিলি জাল্ক
* লুইস স্ট্রিকার
* সানফয়েল সিরিজ
* এক টেস্টের বিস্ময়কারী
* দক্ষিণ আফ্রিকান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৮৩-এ জন্ম
বিষয়শ্রেণী:১৯৫৮-এ মৃত্যু
বিষয়শ্রেণী:কোয়াজুলু-নাটালের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
অরুণ রায়

**অরুণ রায়**(১৯৬৯ - ২ জানুয়ারি ২০২৫) একজন বাংলাদেশী চিত্রগ্রাহক। তিনি *[[বধূ বিদায়]]* (১৯৭৮), জনি (১৯৮৩) এবং *ভাইজান* (১৯৮৯) চলচ্চিত্রের জন্য তিনবার শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) *পেয়েছিলেন* । 

## নির্বাচিত ছায়াছবি
•° বাঘা যতীন - ২০২৩

## পুরস্কার এবং মনোনয়ন
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

## তথ্যসূত্র

## বহিঃসংযোগ

* 

বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চিত্রগ্রাহক
উইলিয়াম হার্ভে

***উইলিয়াম হার্ভে*** ( ১ এপ্রিল ১৫৭৮ – ৩ জুন ১৬৫৭) ছিলেন একজন ইংরেজ চিকিৎসক যিনি শারীরবিদ্যা ও চিকিৎসাশাস্ত্রে অভূতপূর্ব অবদান রেখেছেন। মানুষের দেহ আর রোগ নিয়ে যাঁরা গবেষণা করে গেছেন তাদের মধ্যে উইলিয়াম হার্ভে অন্যতম। আজ থেকে প্রায় চারশো বছর আগে মানুষের দেহের ভেতর রক্তের পদ্ধতিগত চলাচলের প্রক্রিয়াটি সম্পূর্ণরূপে এবং বিস্তারিত তিনিই প্রথম বুঝতে পেরেছিলেন। এর আগে রক্ত চলাচল সম্পর্কে কারও সঠিক ধারণা ছিল না। শরীরের বিভিন্ন অংশ থেকে রক্তশিরা পথে হৃৎপিণ্ডে আসে এবং হৃৎপিণ্ড থেকে ধমনীর মাধ্যমে বিভিন্ন অংশে সঞ্চালিত হয়, এটা সর্বপ্রথম হার্ভেই বলেছিলেন। এই প্রতিভাবান চিকিৎসক এর সম্মানার্থে ১৯৭৩ সালে তার জন্মস্থান 'ফোকস্টনে'র নিকটে 'অ্যাশফোর্ড' শহরে *[[দ্যা উইলিয়াম হার্ভে হাসপাতাল]]*' নির্মাণ করা হয়।

## পরিবার

হার্ভের পিতা থমাস হার্ভে ছিলেন ফোকস্টনের একজন জুরাৎট, ১৬০০ সালে তিনি সেখানকার মেয়র হয়েছিলেন। নথিপত্র ও ব্যক্তিগত বর্ণনা থেকে জানা যায় তিনি ছিলেন সর্বোপরি একজন অবিচল, পরিশ্রমী এবং প্রখর বুদ্ধিমত্তা সম্পন্ন লোক। তার সুখ্যাতির চর্চা হতো চারদিকে যার কিছুটা হার্ভের ব্যক্তিগত জীবনেও সুফল বয়ে এনেছিল। তিনি এতটাই জনপ্রিয় ছিলেন যে, এসসিক্সের চিংওয়েল শহরে 'রোলস পার্কে'র ডাইনিংয়ের কেন্দ্রীয় দেয়ালের এখনো তার পোট্রেট শোভা পাচ্ছে। সাত ভাই ও দুই বোনের মধ্যে হার্ভে ছিলেন বয়োজ্যেষ্ঠ।

## প্রারম্ভিক জীবন ও পাদুয়া বিশ্ববিদ্যালয়
হার্ভের প্রাথমিক শিক্ষা শুরু হয়েছিল ফোকস্টনে, সেখানে তিনি ল্যাটিন শিখতেন। তারপর তিনি ৫ বছর  কিংস্ বিদ্যালয়ে যান। এরপর ১৫৯৩ সালে তিনি ক্যামব্রিজের **গনভিল অ্যান্ড কাইজ কলেজ''<nowiki/>' থেকে [[ম্যাট্রিকুলেশন]] পাস করেন।

হার্ভে ১৫৯৭ সালে [[কাইজ]] থেকে [[স্নাতক উপাধি|বি এ]] পাস করেন । এরপর তিনি [[ফ্রান্স]] ও [[জার্মানি]] হয়ে [[ইতালি]] পাড়ি জমান এবং ১৫৯৯ সালে সেখানে তিনি '<nowiki/>''[[পাদোয়া বিশ্ববিদ্যালয়|পাদুয়া বিশ্ববিদ্যালয়ে]]** ভর্তি হন‌।‌

২৫  এপ্রিল ১৬০২ সালে মাত্র ২৪ বছর বয়সে হার্ভে পাদুয়া বিশ্ববিদ্যালয় থেকে 'ডক্টর অব মেডিসিন'এ স্নাতক সম্পন্ন করেন।

শিক্ষকরা তার দক্ষতা, মেধা, আগ্রহ ও স্মৃতিশক্তিতে এতটাই মুগ্ধ হন যে অল্পদিনেই তিনি সকলের মনে বিরাট এক আশার সঞ্চার করেন। পরীক্ষায়ও তিনি চমৎকার ভাবেই নিজেকে জানান দেন।

## তথ্যসূত্র

বিষয়শ্রেণী:ইংরেজ চিকিৎসক
বিষয়শ্রেণী:১৫৭৮-এ জন্ম
বিষয়শ্রেণী:১৬৫৭-এ মৃত্যু
বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী
বিষয়শ্রেণী:পাদুয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৭শ শতাব্দীর ইংরেজ চিকিৎসক
বিষয়শ্রেণী:১৭শ শতাব্দীর ইংরেজ বিজ্ঞানী
বিষয়শ্রেণী:১৭শ শতাব্দীর লাতিন ভাষার লেখক
বিষয়শ্রেণী:ইংরেজ অ্যাংলিকান
বিষয়শ্রেণী:১৭শ শতাব্দীর শারীরস্থানবিদ
বিষয়শ্রেণী:মার্টন কলেজ, অক্সফোর্ডের সভ্য
বিষয়শ্রেণী:রয়্যাল কলেজ অফ ফিজিশিয়ানের সভ্য
বিষয়শ্রেণী:ইংরেজ জীববিজ্ঞানী
আবু হেনা বাবলু

**আবু হেনা বাবলু** একজন বাংলাদেশি চিত্রগ্রাহক। তিনি *পিতা মাতা সন্তান* (১৯৯১) চলচ্চিত্রের জন্য সেরা চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন।

## নির্বাচিত ছায়াছবি

* গড়মিল - ১৯৭৬
* অশিক্ষিত - ১৯৭৮
* গাংচিল - ১৯৮০
* কুরবানী - ১৯৮৫
* আশান্তি - ১৯৮৬
* লালু মাস্তান - ১৯৮৭
* *পিতা মাতা সন্তান* - ১৯৯১
* লক্ষীর সংসার - ১৯৯২
* কথা দাও - ১৯৯৭

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* আবু হেনা বাবলু - বাংলা মুভি ডাটাবেজ

বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চিত্রগ্রাহক
হাসান আহমেদ

**হাসান আহমেদ** একজন বাংলাদেশী চিত্রগ্রাহক। তিনি *ঘরের শত্রু* (১৯৯৪), ঘানি(২০০৬) এবং *[[গহীনে শব্দ]]* (২০১০) চলচ্চিত্রের জন্য শ্রেষ্ঠ চিত্রগ্রাহক বিভাগে তিনবার  জাতীয় চলচ্চিত্র পুরস্কার লাভ করেন। 

## নির্বাচিত ছায়াছবি

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চিত্রগ্রাহক
বিষয়শ্রেণী:জীবিত ব্যক্তি
বেনাইন টিউমার

**বেনাইন টিউমার** এমন এক গুচ্ছ কোষের সমষ্টি বা টিউমার যা প্রতিবেশী কলাকে আক্রমণ করতে বা মেটাস্ট্যাসাইজ করতে পারে না। অবশ্য্য এ ধরনের টিউমার কখনো কখনো খুব বড়ো আকৃতি ধারণ করতে পারে। সম্পূর্ণ অপসারণের পর এ ধরনের টিউমার সাধারণত আমার ফিরে আসে না, অপরদিকে ম্যালিগন্যান্ট টিউমার সাধারণত বার বার হয়। শরীরের অন্যান্য অংশের বেনাইন টিউমারের চেয়ে মস্তিষ্কের বেনাইন টিউমার জীবনের জন্য হুমকি হয়ে দেখা দিতে পারে। ম্যালিগন্যান্ট টিউমারের চেয়ে বেনাইন টিউমার খুবই ধীরে বৃদ্ধি পায় এবং টিউমারের কোষের বিভাজন বৈশিষ্ট্যগুলোও স্বাভাবিক হয়। এটি সাধারণত বাহ্যিক পৃষ্ঠ (যোজক কলার আবরণী) দ্বারা ঘেরা থাকে বা এপিথেলিয়ামের সাথে অবস্থান করে। বেনাইন টিউমারের সাধারণ উদাহরণের মধ্যে রয়েছে আঁচিল ও জরায়ুর ফাইব্রয়েড।

যদিও বেনাইন টিউমার মেটাস্ট্যাসাইজড হয় না বা আশেপাশের কলায় কোনো সংক্রমণ ঘটায় না, তার পরেও এ ধরনের টিউমার স্বাস্থ্যের ওপর নেতিবাচক প্রভাব ফেলতে পারে। এ ধরনের টিউমারের বৃদ্ধিতে শরীরের ওপর ভরের প্রভাব পড়তে পারে যা আশেপাশের কলার ওপর চাপ প্রয়োগ করা করা ও স্নায়ুকোষের ক্ষতি করা, শরীরের একটি নির্দিষ্ট স্থানে প্রয়োজনীয় রক্ত সরবরাহে বাধা প্রধান করা, টিস্যুর মৃত্যুসহ অঙ্গেরও ক্ষতি করতে পারে। বেনাইন টিউমারের এ ধরনের নেতিবাচক প্রভাব আরও মারাত্মকভাবে দেখা দিতে পারে যদি টিউমার একটি করোটিই, ফুসফুসের নালী, সাইনাস বা হাড়ের ভেতরের মতো বদ্ধ জায়গায় সৃষ্টি হয়। অন্তঃক্ষরা কলার টিউমারের ক্ষেত্রে নির্দিষ্ট কিছু হরমোন প্রয়োজনের চেয়ে অতিরিক্ত মাত্রার তৈরি হতে পারে, বিশেষ করে যখন কোষগুলো টিউমারের সাথে পার্থক্যসৃষ্টিকারী। এধরনের জটিলতার উদাহরণ হিসেবে থাইরয়েড এডিনোমাস ও এড্রিনোকর্টিকাল এডিনোমাসের নাম উল্লেখ করা যেতে পারে।

যদিও বেশিরভাগ বেনাইন টিউমার জীবনের জন্য হুমকির কারণ নয়, কিন্তু কিছু ধরনের টিউমারের টিউমার প্রগ্রেশন প্রক্রিয়ায় ক্যান্সারমূলক (ম্যালিগন্যান্ট) হয়ে ওঠার সম্ভাবনা থাকে। এই কারণে এবং সম্ভাব্য নেতিবাচক স্বাস্থ্যঝুঁকির বিবেচনায় কিছু ধরনের বেনাইন টিউমার অস্ত্রোপচারের মাধ্যমে অপসারণ করা হয়।

## তথ্যসূত্র

## বহিঃসংযোগ

বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:বেনাইন নিওপ্লাজম
এক্সট্রিম চ্যাম্পিয়নশিপ রেসলিং

**এইচএইচজি কর্পোরেশন**, **এক্সট্রিম চ্যাম্পিয়নশিপ রেসলিং** (**ইসিডাব্লিউ**) একটি বিলুপ্ত পেশাদারি কুস্তি সংস্থা, এটি প্রতিষ্ঠিত হয়েছিলো ১৯৯২ সালে ফিলেডেল্ফিয়া, পেন্সিলভেনিয়ায়। ১৯৯৩ সালে পল হেইম্যান সংস্থাটি অধিগ্রহণ করেন এবং এর নাম ইস্টার্ন থেকে এক্সট্রিম রাখেন। পল হেইম্যানের আন্তর্জাতিক মানের দিকনির্দেশনার ফলে অতি দ্রুত সংস্থাটি নতুন তারকা তৈরি করতে থাকে এবং আমেরিকার তৃতীয় সর্বোচ্চ রেসলিং ব্র‍্যান্ড তৈরিতে সমর্থ হয়।

সংস্থাটি একসময় প্রতিযোগিতা করেছে ডাব্লিউডাব্লিউই এবং ডাব্লিউসিডাব্লিউ এর মতো নামিদামি ব্র‍্যান্ডের সাথে। এইছএইছজি ক্ষতির মুখে পড়তে থাকে ২০০১ সালে নতুন টেলিভিশন চুক্তি থেকে বিরত থাকে এবং ওয়ার্ল্ড রেসলিং ইন্টারটেইনমেইন্ট তাদেরকে দেউলিয়ার হাত থেকে বাচায় এবং তাদের কিছু অংশ কিনে নেয়।

কিছু অংশ কেনার পর ইসিডাব্লিউকে তারা তাদের তৃতীয় ব্র‍্যান্ড হিসেবে একে ঘোষণা করে। তাদের বাকি দুই ব্র‍্যান্ড হলো র এবং স্ম্যাকডাউন। এর শেষ পর্ব সম্প্রচার হয় ২৬ ফেব্রুয়ারি ২০১০ সালে,এরপর একে নতুন নাম সাইফাই দেয়া হয়।

## ইতিহাস
### ট্রি স্ট্যাট রেসলিং এলায়েন্স এবং এনডাব্লিউএ ইস্টার্ন চ্যাম্পিয়নশিপ রেসলিং (১৯৮৯-১৯৯৪)
জোয়েল গুডহার্ট ১৯৮৯ সালে ট্রি-স্ট্যাট রেসলিং এলায়েন্স এর ব্যানারে এসিডাব্লিউ প্রতিষ্ঠা করেছিলেন। ১৯৯২ সালে গুডহার্ট টড গর্ডন এর কাছে তার শেয়ার বিক্রি করে দেন, যিনি এর নাম বদলে ইস্টার্ন চ্যাম্পিয়নশিপ রেসলিং রাখেন। যখন ইস্টার্ন চ্যাম্পিয়নশিপ রেসলিং প্রতিষ্ঠা করা হয় তখন এটি ন্যাশনাল রেসলিং এর সদস্য ছিলো না। এই সময় এডি গিলবার্ট, মার্চ ১৯৯৩ সালে স্পোর্টস চ্যানেল ফিলেডেল্ফিয়ায় সম্প্রচার করার ব্যবস্থা করে দেন। গিলবার্ট যখন টড গোর্ডন এর সাথে বের হয়ে যান, তখন সেপ্টেম্বর ১৯৯৩ সালে ২৮ বছর বয়সী স্থায়ী ব্যবসায়ী পল হেইম্যানকে তার জায়গায় নিয়োগ দেওয়া হয়, যিনি মাত্রই ডাব্লিউসিডাব্লিউ থেকে বরখাস্ত হয়েছিলেন। থাম্ব|200px|ইসিডাব্লিউ লোগো

## তথ্যসূত্র

## গ্রন্থপঞ্জি
* *[[Hardcore History|Hardcore History: The Extremely Unauthorized Story of ECW]]* () – Scott Williams
* *The Rise and Fall of ECW* () – Thom Loverro for World Wrestling Entertainment
* *Turning the Tables* () – John Lister
* *Sex, Drugs, and Wrestling – The Truth, The Lies, and the Extreme – a Rob Van Dam story* – Tod Gordon

## বহিঃসংযোগ

* Official website
* Official Website of World Wrestling Entertainment (WWE)'s Extreme Championship Wrestling (ECW)
* Hardcore Memories - ECW Nostalgia and History
* Wrestling-Titles.com: ECW
* Solie.org - ECW Title Histories
* The Wrestling Follower - Eastern Championship Wrestling Results Archive
* 100th Episode in ECW-WWE era and The Mass Transit Incident (Spanish)
* ECW Information at Pro-Wrestling Edge


বিষয়শ্রেণী:১৯৯২ সালে পেন্সিলভেনিয়ায় প্রতিষ্ঠিত
বিষয়শ্রেণী:২০০১ সালে পেন্সিলভেনিয়ায় ভেঙ্গে ফেলা হয়
বিষয়শ্রেণী:২০০১ সালে দেউলিয়া হওয়া কোম্পানি
বিষয়শ্রেণী:ন্যাশনাল রেসলিং এলায়েন্স
বিষয়শ্রেণী:ফিলাডেলফিয়ায় পেশাদার কুস্তি
বিষয়শ্রেণী:পেশাদারি কুস্তির বিলুপ্ত সংস্থা
বিষয়শ্রেণী:বিলুপ্ত মার্কা
বিষয়শ্রেণী:বিলুপ্ত কোম্পানি
বিষয়শ্রেণী:ডাব্লিউডাব্লিউই
যুক্তরাষ্ট্র ক্রিকেট

**যুক্তরাষ্ট্র ক্রিকেট** আন্তর্জাতিক ক্রিকেট কাউন্সিলের (আইসিসি) সহযোগী সদস্য হিসাবে মার্কিন যুক্তরাষ্ট্র ক্রিকেটের পরিচালনা কমিটি।

এটি আত্মপ্রকাশ করে ২০১৭ সালের ২৪ সেপ্টেম্বর, ২০১৭ সালের জুনে আইসিসি থেকে বহিস্কার হওয়া যুক্তরাষ্ট্র ক্রিকেট অ্যাসোসিয়েশনের প্রস্তাবিত উত্তরসূরি হিসাবে কাজ করবে।

## ইতিহাস
২০১৭ সালের জুনে, আইসিসি *ইউএসএসিএ*কে আইসিসি থেকে বহিষ্কার করার পক্ষে ভোট দিয়েছিল, আর এটি করার পেছনের কারণ ছিল যুক্তরাষ্ট্রে খেলাধুলা প্রশাসনের সহিত জড়িত থাকার বিষয়গুলির কারণে। একটি নতুন বোর্ড গঠনের আগ পর্যন্ত মার্কিন যুক্তরাষ্ট্রের জাতীয় দলের নিয়ন্ত্রণ আইসিসি আমেরিকার হাতে তুলে দেওয়া হয়েছিল। 

২০১৭ সালের ২৪ সেপ্টেম্বর, (১৮৮৮ সালের কানাডা-মার্কিন যুক্তরাষ্ট্রের ক্রিকেট ম্যাচের বর্ষপূর্তি এবং কেএ আটি কাপে কানাডা-মার্কিন যুক্তরাষ্ট্রের খেলায় মার্কিন যুক্তরাষ্ট্রের জয়ের আনন্দে) ডেনভার ভিত্তিক গ্রুপ অ্যাড্রেনালিন কর্তৃক একটি লোগো সহ "ইউএসএ ক্রিকেট" বা "যুক্তরাষ্ট্র ক্রিকেট" নামে একটি নতুন প্রস্তাবিত সংস্থা অনুমোদনের জন্য ঘোষণা করে। নতুন সংস্থা জানায় যে এর লক্ষ্য হচ্ছে "মূলধারার" দর্শকদের মাঝে খেলাটির জন্য জনপ্রিয়তা বৃদ্ধি করা (মূলত অন্যান্য অঞ্চল থেকে আগত দর্শকদের ক্ষেত্রে)। প্রস্তাবিত সংস্থাটির প্রজেক্ট ম্যানেজার এরিক পার্থেন বর্ণনা করেছিলেন যে এটি একটি "নতুন শুরু" মাত্র, যা অতীতের স্মৃতিগুলিকে "উদ্‌যাপন করবে" এবং "ভবিষ্যতের দিকে তাকিয়ে এগিয়ে যাবে"। 

যুক্তরাষ্ট্র ক্রিকেট ২০১৮ সালের মাঝামাঝি সময়ে তার প্রথম স্বতন্ত্র বোর্ড নির্বাচন করেছে। নভেম্বরে ২০১৮ সালে, যুক্তরাষ্ট্র ক্রিকেট ২০২১ সালের মধ্যে আশেপাশের দলগুলোকে নিয়ে একটি ঘরোয়া টি-টোয়েন্টি লীগ প্রতিষ্ঠার একটি অনুরোধ জানিয়েছিল। যার লক্ষ্য হচ্ছে বিদ্যমান অনুরাগীদের আবারো যুক্ত করা এবং ক্রিকেটের প্রতি সংস্থাটির গঠনমূলক দৃষ্টিভঙ্গিকে সমর্থন করার জন্য নতুন অনুরাগীদের তৈরী করা এবং সমগ্র যুক্তরাষ্ট্র জুড়ে টেকসই ক্রিকেট অবকাঠামোর মানোন্নয়ন করা। (উল্লেখ্য, কেন্দ্রীয় ব্রোওয়ার্ড আঞ্চলিক পার্কটি দেশের একমাত্র আইসিসি অনুমোদিত ক্রিকেট গ্রাউন্ড)  জানুয়ারী ২০১৯, যুক্তরাষ্ট্র ক্রিকেট আনুষ্ঠানিকভাবে আইসিসির ১০৫তম সহযোগী সদস্য হিসাবে অনুমোদন লাভ করে। 

মে ২০১৯, যুক্তরাষ্ট্র ক্রিকেট ঘোষণা করে যে, আমেরিকান ক্রিকেট এন্টারপ্রাইজেজ (এসিই) এর তরফ থেকে প্রস্তাবিত টি-টোয়েন্টি লীগে $১ বিলিয়ন মার্কিন ডলার বিনিয়োগের জন্য বিড গ্রহণ করেছে; এসিইর অংশীদারদের মধ্যে রয়েছেন দ্য টাইমস গ্রুপের সত্যান গজওয়ানি এবং ভিনিত জৈন, এবং উইলো টিভি প্রতিষ্ঠাতা সমীর মেহতা এবং বিজয় শ্রীনিবাসন। এসিই তাদের বিনিয়োগটি করবে লীগ (মানোন্নয়ন এবং পেশাদার), সুবিধা এবং মার্কিন জাতীয় দলগুলির সহায়তা সরবরাহ ক্ষেত্রে। 

## তথ্যসূত্র

বিষয়শ্রেণী:ক্রিকেট প্রশাসন
ইথান কার্টার ৩

**মাইকেল হান্টার হাট্টার** (জন্ম মার্চ ১৮, ১৯৮৩) একজন আমেরিকান পেশাদার কুস্তিগির বর্তমানে তিনি ডাব্লিউডাব্লিউই এর সাথে যুক্ত আছেন, যেখানে তিঞ্জ র ব্র‍্যান্ডের হয়ে **ইসি৩** নামে কুস্তি লড়েন।

তিনি বেশি পরিচিত টোটাল ননস্টপ একশন রেসলিং/ইমপ্যাক্ট রেসলিং এর জন্য, যেখানে তিনি **ইথান কার্টার ৩** নামে কুস্তি লড়তেন। ইমপ্যাক্ট রেসলিং এ তিনি দুইবার টিএনএ ওয়ার্ল্ড হেভিওয়েট চ্যাম্পিয়নশিপ এবং একবার ইমপ্যাক্ট গ্র‍্যান্ড চ্যাম্পিয়নশিপ জিতেছেন। জুলাই ২০০৯ সালে তিনি ডাব্লিউডাব্লিউই এর সাথে চুক্তি করেন, যেখানে তিনি **ডেরিক ব্যাট্টম্যান** ডাব্লিউডাব্লিউই এর উন্নয়ন ক্ষেত্র ফ্লোরিডা চ্যাম্পিয়নশিপ রেসলিং (এফসিডাব্লিউ) এ কুস্তি লড়া শুরু করেন। তিনি তার প্রথম বারে এনএক্সটি এর চতুর্থ সিসনে কুস্তি লড়েছেন। তিনি ২০১৮ সালে আবারও ডাব্লিউডাব্লিউই এর উন্নয়ন ক্ষেত্র এনএক্সটি তে কুস্তি লড়া শুরু করেন। তিনি ফেব্রুয়ারি ২০১৯ এ মেইন রোস্টারে জায়গা পান যেখানে তিনি চারবার ডাব্লিউডাব্লিউই ২৪/৭ চ্যাম্পিয়নশিপ জিতেছেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:মার্কিন পুরুষ পেশাদার কুস্তিগির
বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন
বিষয়শ্রেণী:ওহাইওর পেশাদার কুস্তিগির
বিষয়শ্রেণী:২১শ শতাব্দীর পেশাদার কুস্তিগির
বিষয়শ্রেণী:২১শ শতাব্দীর মার্কিন পেশাদার কুস্তিগির
বিষয়শ্রেণী:২১শ শতাব্দীর পুরুষ পেশাদার কুস্তিগির
হেমন্ত (চলচ্চিত্র)

***হেমন্ত*** হল ২০১৬ সালে মুক্তিপ্রাপ্ত একটি বাংলা ড্রামা থ্রিলার চলচ্চিত্র। ছবিটি পরিচালনা করেন অঞ্জন দত্ত। ছবিতে নামভূমিকায় অভিনয় করেন পরমব্রত চট্টোপাধ্যায় এবং অন্যান্য মুখ্য চরিত্রে অভিনয় করেন যীশু সেনগুপ্ত, পায়েল সরকার, গার্গী রায়চৌধুরী, শাশ্বত চট্টোপাধ্যায় ও শান্তিলাল মুখোপাধ্যায়। বর্তমান যুগের একটি নামী বাংলা প্রযোজনা সংস্থার প্রেক্ষাপটে নির্মিত এই ছবিটি উইলিয়াম শেকসপিয়রের ট্র্যাজেডি *[[হ্যামলেট]]* অবলম্বনে নির্মিত।

## কাহিনি-সারাংশ
ছবিটি একটি বাংলা চলচ্চিত্র প্রযোজনা সংস্থার প্রেক্ষাপটে নির্মিত। ছবির নায়ক হেমন্ত সেন (পরমব্রত চট্টোপাধ্যায়) অল্প বয়সেই মার্কিন যুক্তরাষ্ট্রে চলচ্চিত্র নিয়ে পড়াশোনা করতে যান। সেখানে চলচ্চিত্র পরিচালনার প্রশিক্ষণ গ্রহণের পর দেশে ফিরে তিনি জানতে পারেন যে, তার বাবা তিন বছর আগেই মারা গিয়েছেন এবং তার কাকা কল্যাণ সেনের (শাশ্বত চট্টোপাধ্যায়) সঙ্গে তার মা গায়ত্রী সেন (গার্গী রায়চৌধুরী) একটি অবৈধ সম্পর্কে জড়িয়ে পড়েছেন।

## কলাকুশলী

## প্রতিক্রিয়া
*[[দ্য টাইমস অফ ইন্ডিয়া]]* পত্রিকার শময়িতা চক্রবর্তী ছবিটিকে ৩ রেটিং দেন। তিনি পরমব্রত চট্টোপাধ্যায়, যীশু সেনগুপ্ত, শাশ্বত চট্টোপাধ্যায় ও সাগ্নিক চট্টোপাধ্যায়ের অভিনয়ের প্রশংসা করলেও গল্পে প্রেত চরিত্রটির অনুপস্থিতির বিরূপ সমালোচনা করেন।

## তথ্যসূত্র

বিষয়শ্রেণী:২০১৬-এর চলচ্চিত্র
বিষয়শ্রেণী:অঞ্জন দত্ত পরিচালিত চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:চলচ্চিত্রনির্মাণ সম্পর্কে চলচ্চিত্র
বিষয়শ্রেণী:চলচ্চিত্র পরিচালক ও প্রযোজক সম্পর্কে চলচ্চিত্র
কুমিল্লা সদর দক্ষিণ থানা

**কুমিল্লা সদর দক্ষিণ থানা** বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি থানা।

## প্রতিষ্ঠাকাল:

## প্রশাসনিক এলাকাসমূহ
কুমিল্লা সদর দক্ষিণ উপজেলার ৬টি ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন।

;ইউনিয়নসমূহ:
* ১নং বিজয়পুর
* ২নং চৌয়ারা
* ৩নং গলিয়ারা
* ৪নং বারপাড়া
* ৫নং জোড়কানন পশ্চিম
* ৬নং জোড়কানন পূর্ব

## আরও দেখুন
* সদর দক্ষিণ উপজেলা, কুমিল্লা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:কুমিল্লা জেলার থানা
বিষয়শ্রেণী:কুমিল্লা সদর দক্ষিণ উপজেলা
বিজয়পুর ইউনিয়ন

**বিজয়পুর** বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
কুমিল্লা সদর দক্ষিণ উপজেলার উত্তর-পশ্চিমাংশে বিজয়পুর ইউনিয়নের অবস্থান। এ ইউনিয়নের পূর্বে চৌয়ারা ইউনিয়ন; দক্ষিণে বারপাড়া ইউনিয়ন; পশ্চিমে বরুড়া উপজেলার শিলমুড়ি উত্তর ইউনিয়ন, ভবানীপুর ইউনিয়ন ও কুমিল্লা আদর্শ সদর উপজেলার কালিরবাজার ইউনিয়ন; উত্তরে কুমিল্লা সেনানিবাস ও কুমিল্লা আদর্শ সদর উপজেলার দুর্গাপুর দক্ষিণ ইউনিয়ন এবং উত্তর-পূর্বে কুমিল্লা সিটি কর্পোরেশন অবস্থিত।

## প্রশাসনিক কাঠামো
বিজয়পুর ইউনিয়ন কুমিল্লা সদর দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এই ১নং ইউনিয়ন পরিষদ ভবন মধ্যম বিজয়পুর অবস্থিত।

## শিক্ষা ব্যবস্থা

## শিক্ষা প্রতিষ্ঠান
*মধ্যম বিজয়পুর সরকারি প্রাথমিক বিদ্যালয় 
*মধ্যম বিজয়পুর আদর্শ উচ্চ বিদ্যালয়
*ইমপেরিয়াল মডেল স্কুল,সাওড়াতুলী
*কিছমত জাগুরিয়া মাদরাসা কমপ্লেক্স, কিছমত
*দূর্গাপুর হোসেনপুর সরকারি প্রাথমিক বিদ্যালয়, হোসেনপুর
*আল-আমিন জুনিয়ার স্কুল
*হাড়াতলী ডি এস ইসলামিয়া দাখিল মাদ্রাসা
*

## যোগাযোগ ব্যবস্থা

## খাল ও নদী

## হাট-বাজার
মধ্যম বিজয়পুর শিবের বাজার

বেলতলী বাজার 

## দর্শনীয় স্থান

## জনপ্রতিনিধি
তানভীর হোসেন পারভেজ 

## উল্লেখযোগ্য ব্যক্তিত্ব
*আশরাফ আলী –– দেওবন্দি ইসলামি পণ্ডিত (১৯৪০ — ২০১৯)
*

## আরও দেখুন
* সদর দক্ষিণ উপজেলা, কুমিল্লা
* কুমিল্লা সদর দক্ষিণ থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:কুমিল্লা সদর দক্ষিণ উপজেলার ইউনিয়ন
চৌয়ারা ইউনিয়ন

**চৌয়ারা** বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।

## আয়তন
১২ বর্গ কিলোমিটার

## জনসংখ্যা
লোক সংখ্যা      : ২৭,২৫৫ জন
ভোটার সংখ্যা  : ১৭২৭৬ জন
পুরুষ             : ১৪,৮৩৬ জন
মহিলা            : ১২,৪১৯ জন

## অবস্থান ও সীমানা
কুমিল্লা সদর দক্ষিণ উপজেলার উত্তর-মধ্যাংশে চৌয়ারা ইউনিয়নের অবস্থান। এ ইউনিয়নের পশ্চিমে বিজয়পুর ইউনিয়ন, দক্ষিণে বারপাড়া ইউনিয়ন ও জোড়কানন পশ্চিম ইউনিয়ন, পূর্বে গলিয়ারা ইউনিয়ন ও কুমিল্লা আদর্শ সদর উপজেলার জগন্নাথপুর ইউনিয়ন এবং উত্তরে কুমিল্লা সিটি কর্পোরেশন অবস্থিত।
চৌয়ারা ইউনিয়নে মোট ৯ টি ওয়ার্ড রয়েছে।

## প্রশাসনিক কাঠামো
চৌয়ারা ইউনিয়ন কুমিল্লা সদর দক্ষিণ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।

## শিক্ষা ব্যবস্থা

## শিক্ষা প্রতিষ্ঠান
* চৌয়ারা মাইলস্টোন স্কুল এন্ড কলেজ
 আইডিয়াল ইসলামিক স্কুল
*হাজী আকমত আলী উচ্চ বিদ্যালয়,বামিশা
*সুলতানীয়া ইসলামিয়া নূরানী মাদ্রাসা,রামচন্দ্রপুর

## যোগাযোগ ব্যবস্থা

## খাল ও নদী

## হাট-বাজার
চৌয়ারা বাজার

## দর্শনীয় স্থান

## জনপ্রতিনিধি
১.সলিম উল্লাহ,রামচন্দ্রপুর(কাশ্মীরি গ্রুপ) 
২.তরিক উল্লাহ, রামচন্দ্রপুর(কাশ্মীরি গ্রুপ) 
৩.ছফি উল্লাহ, রামচন্দ্রপুর(কাশ্মীরি গ্রুপ)

## আরও দেখুন
* সদর দক্ষিণ উপজেলা, কুমিল্লা
* কুমিল্লা সদর দক্ষিণ থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:কুমিল্লা সদর দক্ষিণ উপজেলার ইউনিয়ন
মার্ক হথর্ন

**মার্ক হথর্ন** (; জন্ম: ১৬ সেপ্টেম্বর, ১৯৬২) উত্তর আয়ারল্যান্ডের বেলফাস্ট এলাকায় জন্মগ্রহণকারী প্রথিতযশা আইরিশ আন্তর্জাতিক ক্রিকেট আম্পায়ার। ২৮ মে, ২০১১ তারিখে আয়ারল্যান্ড বনাম পাকিস্তানের মধ্যকার সিরিজের প্রথম একদিনের আন্তর্জাতিকের মাধ্যমে প্রথমবারের মতো খেলার পরিচালনায় অগ্রসর হন। ১৩ মার্চ, ২০১২ তারিখে নেদারল্যান্ডস বনাম কানাডার মধ্যকার আইসিসি বিশ্ব টুয়েন্টি২০ বাছাইপর্বের খেলা পরিচালনার মাধ্যমে টুয়েন্টি২০ আন্তর্জাতিকে প্রথমবারের মতো আম্পায়ারিত্ব করেন।

## আম্পায়ার
জানুয়ারি, ২০১৮ সালে অনূর্ধ্ব-১৯ ক্রিকেট বিশ্বকাপে সতেরো জন আম্পায়ারের অন্যতম হিসেবে খেলা পরিচালনা করার জন্যে মনোনয়ন দেয়া হয়। ফেব্রুয়ারি, ২০১৯ সালে ক্রিকেট ওয়েস্ট ইন্ডিজের সাথে ক্যারিবীয় অঞ্চলে আম্পায়ার বিনিময় প্রকল্পে খেলা পরিচালনার জন্যে মনোনীত হন। একই মাসে রোজিওর উইন্ডসর পার্কে ত্রিনিদাদ ও টোবাগো বনাম উইন্ডওয়ার্ড আইল্যান্ডসের মধ্যকার রিজিওনাল ফোর ডে কম্পিটিশনের খেলাটি পরিচালনা করেছিলেন।

এপ্রিল, ২০১৯ সালে ক্রিকেট আয়ারল্যান্ড কর্তৃক চারজন আম্পায়ারের একজন হিসেবে তাকে পুরো মৌসুমের জন্যে নিযুক্তি প্রদান করা হয়। এরফলে এবারই প্রথমে ক্রিকেট আয়ারল্যান্ড কর্তৃক এ ধরনের পদক্ষেপ গ্রহণ করা হয়।

## পরিসংখ্যান

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আয়ারল্যান্ডের একদিনের আন্তর্জাতিক ক্রিকেট আম্পায়ার
বিষয়শ্রেণী:আয়ারল্যান্ডের টুয়েন্টি২০ আন্তর্জাতিক ক্রিকেট আম্পায়ার
বিষয়শ্রেণী:বেলফাস্টের ক্রীড়াবিদ
মসিহউদ্দিন শাকের

**মসিহউদ্দিন শাকের** হলেন একজন বাংলাদেশী চলচ্চিত্র পরিচালক। তিনি ১৯৭৯ সালে *[[সূর্য দীঘল বাড়ী]]* চলচ্চিত্রের জন্য শ্রেষ্ঠ পরিচালক, শ্রেষ্ঠ চিত্রনাট্যকার বিভাগে শেখ নিয়ামত আলীর সাথে যুগ্মভাবে জাতীয় চলচ্চিত্র পুরস্কার লাভ করেন।

## প্রাথমিক জীবন
মসিহউদ্দিন শাকের ২ জানুয়ারি ১৯৪৮ সালে ঢাকায় জন্মগ্রহণ করেন। তার বাবার নাম জালাল উদ্দিন আহমেদ ও মায়ের নাম জহুরা আহমেদ। তিনি চার ভাইবোনের মধ্যে দ্বিতীয় ছিলেন।

আজিমপুর ওয়েষ্টার্ন বিদ্যালয়ে পড়ার মধ্য দিয়ে তার প্রাথমিক শিক্ষা শুরু হয়। পঞ্চম শ্রেণিতে বাবার মৃত্যুর কারণে পরিবারে আর্থিক অস্বচ্ছলতা দেখা দিলে তিনি দাদার বাড়ি ময়মনসিংহের গফরগাঁওয়ের দিঘায় চলে যান ও সেখানে ৮ম শ্রেনী পর্যন্ত পড়াশুনা করেন। পরে তিনি মামার বাড়ি কিশোরগঞ্জ চলে যান ও আজিমউদ্দিন উচ্চ বিদ্যালয়ে ভর্তি ও সেখান থেকে ১৯৬৩ সালে এসএসসি পরীক্ষায় উর্ত্তীর্ণ হন। পরে তিনি ঢাকা কলেজে ভর্তি হন। সেখান থেকে প্রাক-প্রকৌশল কোর্স (পদার্থ, রসায়ন, জীববিজ্ঞান) শেষ করে বুয়েটে ভর্তি হন ও সেখান থেকে থেকে তিনি স্থাপত্য প্রকৌশল পাশ করেন।

## পারিবারিক জীবন
তিনি ১৯৭৯ সালে জেবুন নেসা বিয়ে করেন। তাদের একটি মেয়ে রয়েছে।

## কর্মজীবন
তিনি স্থপত্য প্রকৌশলে পাশ করে সরকারী চাকরি দিয়ে কর্মজীবন শুরু করেন। চাকরিতে সমস্যা হওয়ায় তিনি চাকরিটি ছেড়ে দিয়ে একটি একটি ফার্মে চাকরি শুরু করেন ও পরে চলচ্চিত্র বানানোর কাজ শুরু করলে সেই চাকরিটি ছেড়ে দেন।

মসিহউদ্দিন শাকের ১৯৭৫ সালে ফিল্ম সোসাইটির একটি পত্রিকায় লিখতেন, সেই পত্রিকার সদস্য ছিলেন আরেক পরিচালক শেখ নিয়ামত আলী। সেখান থেকে তাদের মধ্যে পরিচয় হয়। ১৯৭৯ সালে তিনি সরকারি অনুদান নিয়ে শেখ নিয়ামত আলীর সাথে সূর্য দীঘল বাড়ী নির্মাণ করেন। যেটি ৮টি জাতীয় চলচ্চিত্র পুরস্কার লাভ করে। তবে আর্থিক সমস্যার কারণে তিনি আর কোন চলচ্চিত্র নির্মাণ করতে পারেন নি।

## চলচ্চিত্র
* সূর্য দীঘল বাড়ী (১৯৭৯)

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:১৯৪৮-এ জন্ম
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:ঢাকার ব্যক্তি
রমিজ শাহজাদ

**রমিজ শাহজাদ** (; জন্ম ৩০ নভেম্বর ১৯৮৭) একজন সংযুক্ত আরব আমিরাত ক্রিকেটার। একজন ডানহাতি ব্যাটসম্যান এবং অফ স্পিন বোলার, সে সংযুক্ত আরব আমিরাত জাতীয় ক্রিকেট দলের হয়ে খেলছে ২০০৫ সাল থেকে, যার মধ্যে রয়েছে ৫টি প্রথম শ্রেণীর ম্যাচ। সে তার একদিনের আন্তর্জাতিক (ওডিআই) ক্রিকেটে অভিষেক করে ২০১৫-১৭ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতায় ১৪ আগস্ট ২০১৬ তারিখে স্কটল্যান্ডের বিপক্ষে। সে সংযুক্ত আরব আমিরাতের হয়ে তার টুয়েন্টি২০ আন্তর্জাতিক (টি২০আই)-এ অভিষেক করে ১৪ ডিসেম্বর ২০১৬ আফগানিস্তানের বিপক্ষে।

## জীবনী
জন্ম ১৯৮৭ সালে দুবাইতে। পিতা শেহজাদ আলতাফ। রমিজ শাহজাদ প্রথম সংযুক্ত আরব আমিরাতের প্রতিনিধিত্ব করে অনূর্ধ্ব-১৫ বিভাগ থেকে, ২০০২ সালে দুবাই এ অনুষ্ঠিত অনূর্ধ্ব-১৫ এশিয়া কাপ প্রতিযোগিতায়। তাকে প্রথম বড়দের দলে দেখা যায় ২০০৫ সালের অক্টোবরে  আইসিসি ইন্টারকন্টিনেন্টাল কাপ প্রতিযোগিতায় আয়ার‍ল্যান্ডের বিপক্ষে খেলে। পরের মাসেই সে নেপালে অনুষ্ঠিত অনূর্ধ্ব-১৯ দলের হয়ে এসিসি অনূর্ধ্ব-১৯ কাপ প্রতিযোগিতায় খেলে।

২০০৬ সালে সে আবার বড়দের দলে ফিরে আসে মালয়েশিয়ায় অনুষ্ঠিত এসিসি ট্রফিতে।  ২০১৬ আইসিসি ইন্টারকন্টিনেন্টাল কাপ প্রতিযোগিতায় নামিবিয়া ও স্কটল্যান্ডের বিপক্ষে দুইটি ম্যাচ খেলে।

২০১৮ সালের জানুয়ারিতে ২০১৮ আইসিসি বিশ্ব ক্রিকেট লীগ দ্বিতীয় বিভাগ প্রতিযোগিতার জন্য জাতীয় দলের স্কোয়াডে অন্তর্ভুক্ত করা হয়।

২০১৮ আইসিসি বিশ্বকাপ বাছাইপর্ব প্রতিযোগিতার শেষে আন্তর্জাতিক ক্রিকেট কাউন্সিল শাহজাদকে সংযুক্ত আরব আমিরাত দলের উদীয়মান তারকা হিসাবে মনোনীত করে।

২০১৮ সালের আগস্টে, ২০১৮ এশিয়া কাপ বাছাইপর্ব প্রতিযোগিতার জন্য তার সংযুক্ত আরব আমিরাত দলীয় স্কোয়াডে তার নাম অর্ন্তভূক্ত করা হয়। এইক বছরের ডিসেম্বর তার নাম সহ সংযুক্ত আরব আমিরাত দলকে ২০১৮ এসিসি ইমার্জিং দল এশিয়া কাপ মনোনীত করে। পরে একই মাসে, টুইটারে করাচীতে প্রতিযোগিতা চলাকালে করাচীর সুযোগ সুবিধা নিয়ে সমালোচনা করায় আমিরাত ক্রিকেট বোর্ড তাদের খেলোয়াড়ী কোড অব কন্ডাক্ট অবমাননার দায়ে যে তিনজন খেলোয়াড়কে ৮ সপ্তাহের নিষেধাজ্ঞা প্রদান করে তার মধ্যে শাহজাদ এর নামও ছিল। ২০১৯ সালের জানুয়ারিতে পাকিস্তান ক্রিকেট বোর্ড সম্পৃক্ত সকল খেলোয়াড়দের ক্ষমা প্রার্থনা মঞ্জুর করে। ২০১৯ এর মার্চে, নিষেধাজ্ঞা সমাপ্ত হওয়ার পর আবারো জাতীয় দলে অর্ন্তভূক্ত করা হয় অনু্ষ্ঠেয় মার্কিন যুক্তরাষ্ট্র সিরিজের জন্য।

২০১৯ এর জুনে, ২০১৯ গ্লোবাল টি২০ কানাডা প্রতিযোগিতায় খেলার জন্য উইনিপেগ হাউকস ফ্রাঞ্চাইজ দলের জন্য নির্বাচিত করা হয়।
২০১৯ এর আগস্টে নেদারল্যান্ডস সফরে নির্বাচিত দলে তার নাম অর্ন্তভূক্ত ছিল।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:লাহোরের ক্রিকেটার
বিষয়শ্রেণী:আমিরাতি ক্রিকেটার
বিষয়শ্রেণী:সংযুক্ত আরব আমিরাতের একদিনের আন্তর্জাতিক ক্রিকেটার
বিষয়শ্রেণী:সংযুক্ত আরব আমিরাতের টুয়েন্টি২০ আন্তর্জাতিক ক্রিকেটার
বিষয়শ্রেণী:লাহোর থেকে আগত ক্রিকেটার
কুখ্যাত খুনী (চলচ্চিত্র)

***কুখ্যাত খুনী***  ২০০০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা ও প্রযোজনা করেছেন মনতাজুর রহমান আকবর। নাম ভূমিকায় আছেন ডিপজল ছায়াছবিটি এরশাদ শিকদারের জীবনী অবলম্বনে বানানো হয়েছে। যদিও পরিচালক তা স্বীকার করেননি। ছবিটি গল্প লিখেছেন আব্দুল্লাহ জহির বাবু। ৯০ লক্ষ টাকা বাজেটর ছবিটি সাড়ে ৩ কোটি টাকা আয় করে। ৭৯ টি হলে এক যোগে মুক্তি পায়। মিরপুর গাবতলিতে এই ছবির প্রিন্ট ছিনতায় হয়ে যায়, পরে নতুন করে প্রিন্ট করে দিতে হয়। ২০০০ সালের সর্বাধিক ব্যবসাসফল চলচ্চিত্রসমূহের তালিকায় নাম উঠে আসে কুখ্যাত খুনী ছবিটির।

## কাহিনি সংক্ষেপ
কুখ্যাত গডফাদার সহজসরল এক যুবকের বাবার দু’হাত কেটে নিয়ে যায় এবং যার প্রতিশোধ নিতে গিয়ে ঐ যুবকটি ধীরে ধীরে পরিনত হয় কুখ্যাত খুনিতে।

## অভিনয়শিল্পী

* মান্না - বাবুল
* মৌসুমী - নাভানা, সালাউদ্দিনের ভাতিজি
* ডিপজল - তরফদার
*হেলাল খান - বাদল
*মৌয়ুরি - আশা 
*রাজ্জাক - আমিনুল হক, বাবুলের বাবা 
*ডলি জহুর - মিনু, বাবুলের মা 
*দিলদার - টুইনা
*হুমায়ুন ফারিদি - ইসমাইল সরদার, রাজনৈতিক নেতা 
*মিজু আহমেদ - সালাউদ্দিন 
*সাদেক সিদ্দিকি - আলম 
*এটিএম সামসুজ্জামান - ডাল পিন্টু 
*মিশা সওদাগর - মিশা 
*জাম্বু - সম্ভু 
*ফকিরা - মাকতু,  তরফদারের ভাই 
*গাঙ্গুয়া - ওসি রহমান, আগারগাও থানার ওসি 
*আজহারুল ইসলাম খান - পুলিশ কমিশনার

## সঙ্গীত
ছায়াছবিটির সঙ্গীত পরিচালনা করেছেন শওকত আলী ইমন।

## তথ্যসূত্র


বিষয়শ্রেণী:মনতাজুর রহমান আকবর পরিচালিত চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০০০-এর চলচ্চিত্র
সারকাজম

**সারকাজম** হল "তিক্ত উপহাস বা বিদ্রুপাত্মক একটি তীক্ষ্ণ তিক্ত অথবা মর্মভেদী অভিব্যক্তি বা টিপ্পনী"। সারকাজমে পরস্পর বিরোধীতাও বিদ্যমান, যেমন— বিদ্রূপাত্মক হওয়া এর আবশ্যিকতা বা বাধ্যবাধকতার মধ্য পড়ে না। মূলত কার সাথে কী প্রসঙ্গে এটি প্রয়োগ করা হয় তার ধরনের উপর এর বৈশিষ্ট্য ব্যাপকভাবে নির্ভর করে।

সারকাজম এমন একটি আলংকারিক সাহিত্য-উপাদান যা কাউকে আহ্লাদিত করা অথবা সমাজের কিছু অংশকে ক্রমাগত আঘাত করা অথবা সরাসরি আঘাত না করে ঘুরিয়ে কিছু বলার উদ্দেশ্যে বক্রোক্তির প্রয়োগের মাধ্যমে প্রকাশ করা হয়। সারকাজমধর্মী বক্তব্যের অর্থ আক্ষরিক অর্থ থেকে ভিন্ন এমনকি বিদ্রুপাত্মকও হয়ে থাকে।

## সারকাজম শব্দের উৎপত্তি
সারকাজম (sarcasm) শব্দটি গ্রিক σαρκασμός (sarkasmós সারকাসমোস) থেকে এসেছে যা σαρκάζειν (sarkázein সারকাজীন) থেকে নেওয়া হয়েছে। σαρκάζειν (সারকাজীন) এর অর্থ "*ক্রোধে, অবজ্ঞাভরে মাংস ছিঁড়ে ফেলা, ঠোঁট কামড়ানো*"।

সর্বপ্রথম ১৫৭৯ সালে ইংরেজি সাহিত্যে এডমান্ড স্পেন্সারের *Shepheardes Calender* কাব্য পুস্তকের একটি টীকাতে এর উল্লেখ পাওয়া যায়। 

যাই হোক, "তীব্র বিদ্রুপাত্মক বা শ্লেষাত্মক এবং সারকাজমের বৈশিষ্ট্যসম্পন্ন বা সারকাজম সংশ্লিষ্ট" অর্থে সার্কাস্টিক (sarcastic) শব্দটির প্রয়োগ     ১৬৯৫ সালের পূর্বে দেখা যায় নি।

## ব্যবহার
## সনাক্তকরণ
একটি ফরাসি কোম্পানি অ্যালগরিদম ভিত্তিক একটি বিশ্লেষণী সফটওয়্যার তৈরি করেছে। তাদের দাবি এর মাধ্যমে অনলাইনে প্রকাশিত সারকাজমধর্মী কমেন্টসমূহ নির্ভুলভাবে শনাক্ত করা 
সম্ভব। তাদের উদ্ভাবিত প্রক্রিয়া আশি শতাংশেরও বেশি কার্যকর বলে কোম্পানিটির দাবি। কোম্পানিটির দাবি ইউরোপীয় ইউনিয়নের স্বরাষ্ট্র অফিস এবং দুবাইয়ের আদালত তাদের গ্রাহক। তবে কৃত্রিম বুদ্ধিমত্তার মাধ্যমে সারকাজম শনাক্ত করা এখনও একটা দুরূহতম ব্যাপার।

## বৈধতা
২০১৬ সালে উত্তর কোরিয়ায় সরকারের বিরুদ্ধে সারকাজম নিষিদ্ধ করা হয়। বিচ্ছিন্ন, একদল কেন্দ্রিক দেশটিতে সারা দেশের জন্য এই নিষেধাজ্ঞা জারি করা হয়।

## বাংলা সাহিত্যে সারকাজম
বাংলা রম্য রচনার শুরু উনিশ শতকের শুরু থেকে। বাংলা সাহিত্যিকদের মধ্যে ঈশ্বর গুপ্ত, প্রমথ চৌধুরী, পরশুরাম, শিবরাম চক্রবর্তী, পরিমল গোস্বামী, সৈয়দ মুজতবা আলী ও আবুল মনসুর আহমেদ এ ধারায় নাম কুড়িয়েছেন। বক্রোক্তি তথা সারকাজমের ব্যবহার আধুনিক বাংলা সাহিত্যেও লক্ষ্যণীয়।

## আরও দেখুন
## মূলসূত্র

## বহিঃসংযোগ
 
*

বিষয়শ্রেণী:সাহিত্য
বিষয়শ্রেণী:ব্যঙ্গকৌতুক
বিষয়শ্রেণী:বাক্যালঙ্কার
বিষয়শ্রেণী:অলঙ্কারশাস্ত্র
ফেনী গ্যাসক্ষেত্র

**ফেনী গ্যাসক্ষেত্র** বাংলাদেশের ফেনী জেলায় অবস্থিত একটি প্রাকৃতিক গ্যাসক্ষেত্র। এটি কানাডিয়ান বহুজাতিক কোম্পানি নাইকো এবং বাপেক্স এর নিয়ন্ত্রণাধীন একটি প্রতিষ্ঠান। বর্তমানে এটি বাংলাদেশ পেট্রোলিয়াম এক্সপ্লোরেশন এন্ড প্রোডাকশন কোম্পানি লিমিটেড (বাপেক্স)-এর মাধ্যমে তত্তবধায়ন করা হচ্ছে।  

## অবস্থান
ফেনী গ্যাসক্ষেত্র চট্টগ্রাম বিভাগের ফেনী জেলার সদর উপজেলার ধলিয়া ইউনিয়নের অলিপুর গ্রামে অবস্থিত।

## আবিষ্কার
পেট্রোবাংলা ১৯৮১ সালে এই গ্যাসক্ষেত্রটি আবিষ্কার করে।

## খনন ও কূপ

## বর্তমান অবস্থা
বর্তমানে এই গ্যাসক্ষেত্রটি হতে কোনো গ্যাস উত্তোলন করা হয় না; অবশিষ্ট আছে মাত্র ৬৭ বিলিয়ন ঘনফুট গ্যাস।
ফেনী গ্যাসক্ষেত্র ফেনী জেলায় অবস্থিত একটি ছোট আকৃতির গ্যাসক্ষেত্র। ১৯৮১ সালে পেট্রোবাংলা কর্তৃক এই গ্যাসক্ষেত্রটি আবিষ্কৃত হয়। কূপটির গভীরতা ৩০০০ মিটার। বর্তমানে ক্ষেত্রটি উত্তোলনযোগ্য নয়।

## আরও দেখুন
* বাংলাদেশের প্রাকৃতিক গ্যাসক্ষেত্রের তালিকা।

## তথ্যসূত্র

## বহিঃসংযোগ

বিষয়শ্রেণী:১৯৮১-এ প্রতিষ্ঠিত
বিষয়শ্রেণী:বাংলাদেশের প্রাকৃতিক গ্যাসক্ষেত্র
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:চট্টগ্রামের অর্থনীতি
মহিউদ্দিন আহমেদ (দ্ব্যর্থতা নিরসন)

**মহিউদ্দিন আহমেদ** বলতে বোঝাতে পারে:

* মহিউদ্দিন আহমেদ (রাজনীতিবিদ), বাংলাদেশী রাজনীতিবিদ ও সাবেক সাংসদ।
* মহিউদ্দিন আহমেদ (প্রকাশক), দি ইউনিভার্সিটি প্রেস লিমিটেডের প্রতিষ্ঠাতা।
* মহিউদ্দিন আহমেদ (সেনা কর্মকর্তা), বাংলাদেশী সেনা কর্মকর্তা। বঙ্গবন্ধু শেখ মুজিবুর রহমান হত্যা মামলায় মৃত্যুদণ্ডপ্রাপ্ত।
* মহিউদ্দিন আহমেদ (পাবনার রাজনীতিবিদ),  মুক্তিযুদ্ধের সংগঠক যিনি তৎকালীন পাবনা-১১ আসনের সংসদ সদস্য ছিলেন।
* মহিউদ্দিন আহমেদ (মুন্সীগঞ্জের রাজনীতিবিদ),  মুক্তিযুদ্ধের সংগঠক যিনি তৎকালীন মুন্সীগঞ্জ-৪ আসনের সংসদ সদস্য ছিলেন।
* মহিউদ্দিন আহমেদ (বরিশালের রাজনীতিবিদ), মুক্তিযুদ্ধের সংগঠক যিনি তৎকালীন বাকেরগঞ্জ-৪ আসনের সংসদ সদস্য ছিলেন।
*মহিউদ্দিন আহমেদ (পিরোজপুরের রাজনীতিবিদ) , মুক্তিযুদ্ধের সংগঠক যিনি তৎকালীন বাকেরগঞ্জ-১৮ আসনের সংসদ সদস্য ছিলেন।

## আরও দেখুন

* মহিউদ্দীন আহমেদ, বাংলাদেশের একজন বিশিষ্ট শিক্ষাবিদ এবং 'বাংলাদেশ সরকারী কর্ম কমিশন (দ্বিতীয়)'-এ নিয়োগপ্রাপ্ত প্রথম চেয়ারম্যান।
* এ কে এম মহিউদ্দিন আহমেদ, বাংলাদেশী সেনা কর্মকর্তা। বঙ্গবন্ধু শেখ মুজিবুর রহমান হত্যা মামলায় মৃত্যুদণ্ডপ্রাপ্ত।
* মহিউদ্দিন আহমদ, লেখক ও গবেষক।
* মোহাম্মদ মহিউদ্দিন (মহিউদ্দিন আহমেদ নামেও পরিচিত), একজন বাংলাদেশী চলচ্চিত্র পরিচালক, কাহিনীকার এবং প্রযোজক।
গলিয়ারা ইউনিয়ন

**গলিয়ারা** বাংলাদেশের কুমিল্লা জেলার অন্তর্গত কুমিল্লা সদর দক্ষিণ উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
কুমিল্লা সদর দক্ষিণ উপজেলার উত্তর-পূর্বাংশে গলিয়ারা ইউনিয়নের অবস্থান। এ ইউনিয়নের দক্ষিণে জোড়কানন পূর্ব ইউনিয়ন ও জোড়কানন পশ্চিম ইউনিয়ন, পশ্চিমে চৌয়ারা ইউনিয়ন, উত্তরে কুমিল্লা আদর্শ সদর উপজেলার জগন্নাথপুর ইউনিয়ন এবং পূর্বে ভারতের ত্রিপুরা প্রদেশ অবস্থিত।

## প্রশাসনিক কাঠামো
গলিয়ারা ইউনিয়ন কুমিল্লা সদর দক্ষিণ উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা সদর দক্ষিণ থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।

## শিক্ষা ব্যবস্থা

## শিক্ষা প্রতিষ্ঠান
১.জঙ্গলপুর নূরানী তালিমুল কোরআন মাদ্রাসা, জঙ্গলপুর। 
২.জঙ্গলপুর সরকারি প্রাথমিক বিদ্যালয়, জঙ্গলপুর।
৩.ইকরা(পড়)পাঠাগার, জঙ্গলপুর কেন্দ্রীয় জামে মসজিদ,জঙ্গলপুর।

৪)কোমাল্লা মাধ্যমিক বিদ্যালয়

৫)কনেশতলা মাধ্যমিক বিদ্যালয়

৬)গলিয়ারা সরকারি প্রাঃ বিদ্যালয়

৭)কোমাল্লা সরকারি প্রাঃ বিদ্যালয়

৮)একবালিয়া সরকারি প্রাঃ বিদ্যালয়

৯)খেয়াইশ সরকারি প্রাঃ বিদ্যালয়

১০) কনেশতলা সরকারি প্রাঃ বিদ্যালয়

১১)রামধনপুর মহিলা মাদ্রাসা

১২)কলেশতলা দাখিল মাদ্রাসা

১৩)সোনালি শিশু বিদ্যা নিকেতন

১৪)ইডেন একাডেমী কিন্ডার গার্টেন

## যোগাযোগ ব্যবস্থা
চৌয়ারা বাজার থেকে,CNG র মাধ্যমে।

## সোনাইছড়ি খাল

## হাট-বাজার
১.জঙ্গলপুর চৌমুহনী, জঙ্গলপুর।
২.ভাটেরা চৌমুহনী, ভাটেরা জঙ্গলপুর।

২) লক্ষীপুর বাজার

৩)কনেশতলা বাজার

৪)গলিয়ারা ইউনিয়ন পরিষদ সংলগ্ন বাজার

## দর্শনীয় স্থান

## জনপ্রতিনিধি

## আরও দেখুন
* সদর দক্ষিণ উপজেলা, কুমিল্লা
* কুমিল্লা সদর দক্ষিণ থানা
* কুমিল্লা জেলা

## তথ্যসূত্র

## বহিঃসংযোগ

বিষয়শ্রেণী:কুমিল্লা সদর দক্ষিণ উপজেলার ইউনিয়ন
আবুল খায়ের (আলোকচিত্রী)

**আবুল খায়ের** একজন বাংলাদেশী চিত্রগ্রাহক। তিনি *সেতুবন্ধন* (১৯৮৭) চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেছিলেন। 

## নির্বাচিত ছায়াছবি

## পুরস্কার এবং মনোনয়ন

## তথ্যসূত্র

## বহিঃসংযোগ
* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী চিত্রগ্রাহক
বিষয়শ্রেণী:জীবিত ব্যক্তি